Diari Oficial de la Generalitat Valenciana


Sumari del DOGV 4719, del 25-03-2004 (2004/2270)

ORDE de 19 de febrer de 2004, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/2270


Data del document
:   19-02-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Novelda
    * Alacant
    * València
    * Agost
    * Paterna
    * ensenyament privat
    * centre d'ensenyament

ORDE de 19 de febrer de 2004, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex. [2004/X2270]
  
Els expedients han sigut iniciats a instància dels representants de la titularitat dels centres docents privats que sol·liciten la modificació de l'autorització en els nivells educatius que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Cada expedient inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització, en els nivells indicats, a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen.
  
DISPOSICIONS ADDICIONALS
  
Primera
  
El centre B&S Formación, de València, que no hi ha aportat la relació de professors i les titulacions respectives haurà de fer-ho davant la Direcció Territorial de Cultura, Educació i Esport corresponent, que l'aprovarà una vegada dispose de l'informe previ de la Inspecció Educativa, abans de l'inici de les activitats educatives corresponents, de manera que queda ajornada, fins al seu compliment, la posada en funcionament dels ensenyaments que s'autoritzen.
  
Segona
  
El que es disposa en la present orde donarà lloc a les corresponents inscripcions al Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 19 de febrer de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Centre: LA PURÍSIMA
  
Titular: RR. Franciscanes
  
Adreça: C/ Josep Aguirre, 33
  
Localitat: València
  
Província: València
  
Codi: 11705750
  
Modificació que s'autoritza:
  
- S'autoritza una unitat d'Educació Especial suport a la integració, de manera que el centre queda configurat en la seua totalitat amb la següent composició:
  
- 3 unitats d'Educació Infantil, amb 75 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 113 llocs escolars.
  
- 1 unitat d'Educació Especial suport a la integració, amb 15 llocs escolars.
  
Centre: LA MILAGROSA
  
Titular: Parròquia Sant Pere Apòstol
  
Adreça: C/ Joan XXIII, 2
  
Localitat: Agost
  
Província: Alacant
  
Codi: 47435451
  
Modificació que s'autoritza:
  
- S'autoritza una unitat d'Educació Especial suport a la integració, s'augmenta el nombre de llocs escolars en Educació Infantil i es disminuïx en dos el nombre d'unitats d'Educació Primària, de manera que el centre queda configurat en la seua totalitat amb la següent composició:
  
- 3 unitats d'Educació Infantil, amb 75 llocs escolars.
  
- 6 unitats d'Educació Primària, amb 150 llocs escolars.
  
- 1 unitat d'Educació Especial (suport a la integració), amb 15 llocs escolars.
  
Centre: PADRE DEHON
  
Titular: Pares Reparadors
  
Adreça: C/ Santa Agnés, 1
  
Localitat: Novelda
  
Província: Alacant
  
Codi: 37318273
  
Modificació que s'autoritza:
  
- S'amplia en dos unitats l'autorització d'Educació Infantil, de manera que el centre queda configurat en la seua totalitat amb la següent composició:
  
- 9 unitats d'Educació Infantil, amb 210 llocs escolars.
  
- 18 unitats d'Educació Primària, amb 450 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 6 unitats de Batxillerat, amb 210 llocs escolars, en les modalitats de Ciències de la Natura i de la Salut, Humanitats i Ciències Socials i Tecnologia.
  
- 1 unitat d'Educació Especial suport a la integració, amb 15 llocs escolars.
  
Centre: ALTOZANO
  
Titular: Fomento de Centros de Enseñanza, SA.
  
Adreça: C/ Illa de Corfú, 2
  
Localitat: Alacant
  
Província: Alacant
  
Codi: 47109206
  
Modificació que s'autoritza:
  
- S'amplia en dos unitats l'autorització d'Educació Primària, de manera que el centre queda configurat en la seua totalitat amb la següent composició:
  
- 6 unitats d'Educació Infantil, amb 150 llocs escolars.
  
- 8 unitats d'Educació Primària, amb 200 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 4 unitats de Batxillerat, amb 140 llocs escolars, en les modalitats de Ciències de la Natura i de la Salut i Humanitats i Ciències Socials.
  
Centre: SANTO TOMÁS DE AQUINO
  
Titular: Joaquín Sala Codoñer i José Manuel Ruiz Martín
  
Adreça: C/ 606, 27 Montcañada
  
Localitat: la Canyada'Paterna
  
Província: València
  
Codi: 75471424
  
Modificació que s'autoritza:
  
- S'amplia en dos unitats l'autorització d'Educació Infantil i en tres unitats l'autorització d'Educació Primària, es disminuïx en dos unitats l'autorització d'Educació Secundària Obligatòria i en 6 unitats l'autorització de Batxillerat, de manera que el centre queda configurat en la seua totalitat amb la següent composició:
  
- 5 unitats d'Educació Infantil, amb 118 llocs escolars
  
- 9 unitats d'Educació Primària, amb 225 llocs escolars
  
- 6 unitats d'Educació Secundària Obligatòria, amb 180 llocs escolars
  
- 4 unitats de Batxillerat, amb 140 llocs escolars, en les modalitats de Ciències de la Natura i de la Salut, Humanitats i Ciències Socials i Tecnologia.
  
Centre: B&S FORMACIÓN
  
Titular: Mª Luz Sánchez de la Calle
  
Adreça: av. Antic Regne de València, 62
  
Localitat: València
  
Província: València
  
Codi: 00621191
  
Modificació que s'autoritza:
  
- S'amplia en una unitat l'autorització del Cicle Formatiu de Grau Superior d'Assessoria d'Imatge Personal, de manera que el centre queda configurat en la seua totalitat amb la següent composició:
  
- Cicles Formatius de Grau Mitjà:
  
- 1 unitat d'Estètica Personal Decorativa, amb 20 llocs escolars.
  
- 2 unitats de Perruqueria, amb 40 llocs escolars, en doble torn.
  
- Cicles Formatius de Grau Superior:
  
- 2 unitats de Secretariat, amb 28 llocs escolars.
  
- 2 unitats d'Estètica, amb 40 llocs escolars, en doble torn.
  
- 2 unitats d'Assessoria d'Imatge Personal, amb 40 llocs escolars, en doble torn.